Държавен вестник, бр. 7, 2013 г., стр. 85

БРОЙ  7	
Д Ъ Р Ж А В Е Н  В Е С Т Н И К 	
СТР.  85  
фиг. 24б
Чл. 88. Придвижването по бойното поле се 
извършва бегом, с бърза (ускорена) крачка, 
с пребежки или с прeпълзяване.
Чл. 89. (1) Пребежките се извършват по 
команда, например: „Редник Петров, към 
просеката с пребежки – „НАПРЕД!“.
(2) По предварителна команда се набеляз­
ват пътят за движение и скритите места за 
кратък отдих, а по изпълнителната бързо се 
скача, както е указано в чл. 87, ал. 1, без да 
се прибира, левият (десният) крак се изнася 
напред, като едновременно се изправя (дава се 
тласък) с десния (левия) крак и стремително 
се прибягва.
(3) Дължината на пребежката между мес­
тата за кратък отдих зависи от местността и 
от огъня на противника и средно трябва да 
бъде 20 – 40 крачки.
(4) С достигане на крайната точка от марш­
рута се заляга от движение, както е посочено 
в чл. 87, ал. 1, като с препълзяване встрани се 
подготвя за водене на огън за прикритие на 
останалите бойци от отделението (групата).
(5) При прибягването оръжието се държи 
насочено към противника.
Чл. 90. (1) Препълзяването се извършва 
по корем, на колене и на хълбок по команда, 
например: „Ефрейтор Иванов, с препълзяване, 
към храстите – НАПРЕД!“.
(2) По предварителната команда военнослу­
жещият набелязва маршрута за придвижване 
и скритите места за спиране, а по изпълни­
телната команда започва препълзяване по 
един от горепосочените начини.
Чл. 91. (1) За препълзяване по корем (фиг. 
25) се ляга плътно на земята, като с дясната 
ръка се хваща оръжието за ремъка до гор­
ната гривна и се поставя върху свивката на 
лакътя на дясната ръка, а главата се държи 
приведена ниско. 
(2) Присвива се десният (левият) крак и 
едновременно се протяга срещуположната 
ръка на свития крак напред по възможност 
по-далеч, тласкайки със свития крак, тялото 
се придвижва напред, свива се другият крак, 
протяга се другата ръка и се продължава 
движението в същата последователност. 
Фиг. 25 – Препълзяване по корем
Чл. 92. (1) Препълзяването на колене 
(фиг. 26) се извършва от изходно положение 
на колене с предна опора на лактите и свитите 
юмруци на ръцете, като при това оръжието 
се държи както при препълзяване по корем, 
с опиране на лакътя. Свитият крак се при­
тегля под гърдите, а срещуположната ръка 
се поставя напред с опора на свития юмрук 
и лакътя. Движението се осъществява с по­
следователно оттласкване със свития крак, 
изнасяне напред на срещуположната ръка и 
едновременно свиване под гърдите на другия 
крак и така в същата последователност, при 
положение на главата възможно по-ниско и 
с възможност за наблюдение напред. 
(2) Оръжието се държи опряно на лакътя 
в същото положение както при препълзяване 
по корем, с опиране на дланите (китките) на 
лявата ръка.
Фиг. 26 – Препълзяване на колене
Чл. 93. За препълзяване на хълбок (фиг. 
27) се ляга на левия хълбок при свит напред 
ляв (десен) опорен крак. Предната част на 
тялото се опира на лакътя на лявата (дясната) 
ръка. Другият крак се свива за оттласкване с 
опряна пета на земята. Оръжието се държи с 
дясната (лявата) ръка и се поставя на бедрото 
на опорния крак. Движението се осъществява 
с последователно изпъване на оттласкващия 
крак и преместване на тялото и опорната 
ръка напред, без да се изменя положението на 
опорния крак и ръката, държаща оръжието. 
Фиг. 27 – Препълзяване на хълбок